वास्तव में कई बार बैंकों ने प्रमोटर्स के निवेश बैंकों के प्रॉजेक्ट्स रिपोर्ट के आधार पर ही बिना उचित जांच-पड़ताल किये साइन कर दिये. उन्होंने जानकारी दी कि प्रमोटर ने बताया था कि कैसे बैंकों ने उसके सामने चेकबुक लहराते हुए कहा था कि जितनी चाहो राशि भर लो. राजन ने कहा कि इस तरह के फेज में दुनियाभर के देशों में ऐसी गलतियां हुई हैं. उन्होंने कहा, दुर्भाग्य से विकास हमेशा अनुमान के अनुसार नहीं होता है. कहा कि मजबूत वैश्विक विकास के बाद आर्थिक मंदी आयी और इसका असर भारत पर भी पड़ा. उन्होंने कहा कि कई प्रॉजेक्ट्स के लिए मजबूत डिमांड प्रॉजेक्शन अव्यवहारिक था, क्योंकि घरेलू डिमांड में कमी आ गयी. एनपीए समस्या में गड़बड़ियों और भ्रष्टाचार के संबंध में राजन ने कहा, बेशक कुछ था, लेकिन बैंकर्स के उत्साह, अक्षमता, और भ्रष्टाचार को अलग-अलग करके बताना कठिन है.